12/07/2011 | Administración LocalMunicipal
Mugardos
Resolución da Alcaldía de nomeamento de membros da Xunta de Goberno Local, tenentes de alcalde e atribucións da Xunta de Goberno Local

O Sr. Alcalde do Concello de Mugardos, con data 04.07.2011, dictou a Resolución que de seguido se transcribe: “RESOLUCION DA ALCALDIA Nº 575/2011.- De conformidade coas atribucións que me confiren os artigos 20, 21 e 23 da Lei 7/85, do 2 de abril, Reguladora das Bases de Réxime Local, artigos 61 e 62 da Lei 5/97, do 22 de xullo, de Administración Local de Galicia, o 29 do Regulamento Orgánico Municipal, e os artigos 46 e 52 do Regulamento de Organización, Funcionamento e Réxime Xurídico das Entidades Locais, pola presente PRIMEIRO.- Nomear para que integren a Xunta de Goberno Local, que por imperativo legal ten que existir neste Concello, por conta-lo municipio con máis de 5.000 habitantes de dereito, ós seguintes Concelleiros/as: Dona Mónica María Fernández Linares Don Nayin Nebil Gatev Aray Don Joshua Michael Noms Lahoucine SEGUNDO.- Nomear Tenentes de Alcalde, e pola orde que a continuación se indica, ós/as Concelleiros/as membros da Xunta de Goberno Local seguintes: 1º Tenente de Alcalde: Dna. Mónica María Fernández Linares 2º Tenente de Alcalde: Don José Antonio Bouza Rey 3º Tenente de Alcalde: Don José Juan Roca Lorenzo Corresponde ós/ás nomeados/as e pola orde designada substituírme na totalidade das miñas funcións nos casos de ausencia, enfermidade ou impedimento legal que me imposibilite para o exercicio das miñas atribucións, así como desempeña-las funcións de Alcalde/Alcaldesa nos supostos de vacante na Alcaldía ata a toma de posesión do novo Alcalde/Alcaldesa. TERCEIRO.- Delegar na Xunta de Goberno Local as seguintes atribucións: 1.- Concesión de licencias de obras.2.- Concesión de licencias de actividade e apertura de establecementos fabrís industriais ou comerciais e de calquera outra índole, sempre que se trate de actividades.3.- As competencias como órgano de contratación respecto dos contratos de obras, de suministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. (Conforme ao disposto na Disposición adicional segunda da Lei 30/2007 de Contratos do Sector Público). 4.- A adxudicación de concesións sobre os bens e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor non supere a porcentaxe nin a contía indicadas. (Conforme ao disposto na Disposición adicional segunda da Lei 30/2007 de Contratos do Sector Público) 5.- Aprobación de certificacións de obra dentro dos límites de competencia desta Alcaldía.6.- Disposición e ordenación de gastos e a aprobación das facturas que corrrespondan ó desenrolo normal do presuposto a partir da contía de TRES MIL EUROS (3.000 euros). 7.- Sanciona-las faltas de desobediencia á miña autoridade ou por infracción das ordenanzas municipais, agás nos casos en que tal facultade esté atribuída a outros órganos.8.- Aproba-la oferta de emprego público de acordo co Presuposto e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo.9.- As aprobacións dos instrumentos de planeamento de desenrolo do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización.10.- A aprobación dos proxectos de obras e de servicios cando sexa competente para a súa contratación ou concesión e estén previstos no Orzamento.11.- Aquelas que a lexislación do Estado ou das Comunidades Autónomas asignen ó municipio e non atribúan a outros órganos municipais.12.- Recursos de reposición que se interpoñan contra os seus acordos nas materias delegadas que se teñen detallado nos apartados anteriores. En consecuencia queda derogada e sen efecto a Resolución desta Alcaldía nº. 373/2007 de data 19.06.2007, da delegación de atribucións na Xunta de Goberno Local. CUARTO.- Notifiquese personalmente ós/ás nomeados/as a presente Resolución, publiquese no Boletín Oficial da Provincia e dese conta da mesma ó Pleno da Corporación na primeira sesión que esta celebre, sen prexuízo da súa efectividade dende o día seguinte ó da sinatura da mesma.” Mugardos, 4 de XULLO de 2011. O ALCALDE, asdo. XOSÉ FERNÁNDEZ BARCIA